
Házassági, keresztszülői kapcsolatok a 19. században az Abaúj vármegyei Szalán

A dolgozat az Abaúj vármegyei Szala község 19. századi társadalomtörténeti folyamataival foglalkozik. Az elemzés célja a vizsgált korszak (1801-1895) falusi társadalmának megjelenítése. Az elemzés célja a házassági, illetve keresztszülői kapcsolatok bemutatása. A házassági kapcsolatok elemzésének súlypontja az endogámia és exogámia kérdésköre, azaz, hogy a településen élő és házasodni kívánó fiatal párok elsősorban településen belülről (endogámia) vagy kívülről (exogámia) választottak maguknak párt. Ezen kérdéskörön belül pedig az exogám házasságok térbeli elhelyezkedését is vizsgáltam. A keresztszülői hálózatok elemzésének célja a településen belüli keresztszülői csoportok feltárása. A téma korábbi szakirodalma ugyanis igazolta, hogy bizonyos esetekben rekonstruálhatók olyan, magas presztízzsel rendelkező csoportok, amelyekhez a településen élő, kisebb társadalmi státusszal rendelkezők gyermekeik felhasználásával akarnak tartozni. Az utolsó fejezet egy esettanulmány egy, a településen több generáción keresztül jelen lévő család házassági, keresztszülői kapcsolatainak bemutatása családrekonstrukciós módszer segítségével. 



